b'\n_START_ARTICLE_\nL\xc3\xb8ken tunnel\n_START_PARAGRAPH_\nL\xc3\xb8ken tunnel var en jernbanetunnel p\xc3\xa5 Hovedbanen like s\xc3\xb8r for B\xc3\xb8n stasjon, og vest for g\xc3\xa5rden L\xc3\xb8ken i Eidsvoll kommune._NEWLINE_Tunnelen ble anlagt som del av Norges f\xc3\xb8rste jernbane, og var da ogs\xc3\xa5 sammen med Eidsvollstunnelen en av Norges to f\xc3\xb8rste jernbanetunneler. Tunnelen g\xc3\xa5r gjennom l\xc3\xb8smasser p\xc3\xa5 \xc3\xb8stsiden av Andelva, under der Hagavegen g\xc3\xa5r i dag. Under den andre verdenskrig ble jernbanelinjen flyttet til krysning av Andelva 500 meter lengre s\xc3\xb8r. L\xc3\xb8kentunnelen ble nedlagt i 1944, men det har siden 2006 blitt arbeidet med \xc3\xa5 rehabilitere tunnelen og anlegge gang-/sykkelvei gjennom tunnelen. Parsellen er foresl\xc3\xa5tt vernet sammen med B\xc3\xb8n stasjon.'